**Nacrt prijedloga**

Na temelju članka 143. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12 – pročišćeni tekst, 94/13, 152/14, 7/17, 68/18, 98/19, 64/20 i 151/22), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20), članka 24. Statuta Zagrebačke županije („Glasnik Zagrebačke županije“ broj 17/09, 31/09, 4/13, 6/13 – pročišćeni tekst, 5/18, 14/18, 18/18 – pročišćeni tekst, 3/20, 23/20, 6/21, 10/21 – pročišćeni tekst i 29/23) i članka 64. Poslovnika Županijske skupštine Zagrebačke županije („Glasnik Zagrebačke županije”, broj 26/09, 5/13, 6/13 – pročišćeni tekst, 28/17, 5/18, 14/18, 18/18 – pročišćeni tekst, 23/20, 34/20, 10/21 – pročišćeni tekst i 42/21), Županijska skupština Zagrebačke županije na \_\_. sjednici održanoj dana \_\_\_\_\_\_\_\_\_\_\_ 2023. godine donosi

**II. Izmjene Programa**

**javnih potreba u školstvu**

**Zagrebačke županije za 2023. godinu**

**I.**

U Programu javnih potreba u školstvu Zagrebačke županije za 2023. godinu („Glasnik Zagrebačke županije“ br. 48/22 i 29/23) točka I. stavak 2. mijenja se i glasi:

„Za realizaciju programa javnih potreba u školstvu u 2023. godini osiguravaju se sredstva na razdjelu 4, Glava 2 – Osnovno školstvo u iznosu **36.358.940,29 eura**, Glava 3 – Srednje školstvo u iznosu **2.755.550,00 eura** i Glava 4 – Školstvo – ostale izvan decentralizirane funkcije u iznosu **5.868.521,71 eura**.“

**II.**

U točki I. podtočka 1) mijenja se i glasi:

**„1) MINIMALNI STANDARD U OSNOVNOM ŠKOLSTVU – MATERIJALNI I FINANCIJSKI RASHODI**

Minimalni financijski standard u osnovnom školstvu nužan je za realizaciju nastavnog plana i programa. Osiguravaju se sredstva za opće troškove osnovnih škola, trošak energenata, prijevoz učenika, liječničke preglede zaposlenika, sredstva za materijal, dijelove i usluge tekućeg i investicijskog održavanja.

Sredstva za financiranje minimalnoga financijskog standarda osnovnog školstva Zagrebačke županije u 2023. godini osiguravaju se na temelju Odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva.

Iz sredstava za decentralizirane funkcije (materijalni i financijski rashodi) osigurava se financiranje minimalnog financijskog standarda javnih potreba u osnovnom školstvu i to: 1.1.) Rashodi poslovanja i 1.2.) Tekuće investicijsko održavanje - minimalni standard. Unutar točke 1.1.) Rashodi poslovanja, prijevoz učenika osnovnih škola sufinancira se iz općih prihoda i primitaka.

Iz općih prihoda i primitaka te prenesenog viška prihoda za decentralizirane funkcije osnovnog školstva osigurava se financiranje: 1.3.) Energenti.

**Ukupni plan: 6.180.900,29 eura**

**1.1.) Rashodi poslovanja**

Sredstva se mogu koristiti samo za financiranje materijalnih i financijskih rashoda (prema ekonomskoj klasifikaciji - skupine 32 i 34) nužnih za realizaciju nastavnog plana i programa javnih potreba osnovnoškolskog odgoja i obrazovanja – sukladno financijskim planovima osnovnih škola.

**Ukupni plan: 5.617.864,20 eura**

**1.2.) Tekuće investicijsko održavanje - minimalni standard**

Sredstva se mogu koristiti samo za financiranje tekućeg i investicijskog održavanja. Sukladno Pravilniku o proračunskim klasifikacijama („Narodne novine“ broj 26/10, 120/13 i 1/20) financijska sredstva se odnose na odjeljak 3224 - Materijal i dijelovi za tekuće i investicijsko održavanje, odjeljak 3237 – Intelektualne i osobne usluge i odjeljak 3232 - Usluge tekućeg i investicijskog održavanja.

**Ukupni plan: 315.963,00 eura**

**1.3.) Energenti**

Sredstva se mogu koristiti samo za financiranje energenata nužnih za realizaciju nastavnog plana i programa. Sukladno Pravilniku o proračunskim klasifikacijama („Narodne novine“ broj 26/10, 120/13 i 1/20) financijska sredstva se odnose na odjeljak 3223 – Energija.

**Ukupni plan: 247.073,09 eura“**

**III.**

U točki I. podtočka 2) mijenja se i glasi:

**„2) KAPITALNO ULAGANJE U OSNOVNOM ŠKOLSTVU**

Temeljem Programa javnih potreba u školstvu Zagrebačke županije za 2023. godinu, u Proračunu Zagrebačke županije osiguravaju se sredstva za financiranje kapitalnih ulaganja unutar minimalnog standarda, te potrebe pojačanog standarda u školstvu Zagrebačke županije, sukladno Strategiji kapitalnih ulaganja u školske objekte na području Zagrebačke županije za razdoblje 2021-2026 godine („Glasnik Zagrebačke županije“ broj 53/21) i Odluci o kriterijima, prioritetima i načinu financiranja kapitalne izgradnje i investicijskog održavanja objekata školstva („Glasnik Zagrebačke županije“ broj 32/14).

U ovaj program su uključena sredstva za rashode za nabavu proizvedene dugotrajne imovine i dodatna ulaganja na nefinancijskoj imovini osigurana temeljem Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva, sredstva općih prihoda i primitaka te bespovratna sredstva iz Nacionalnog plana oporavka i otpornosti 2021. – 2026.

Ovim programom financiraju se i sufinanciraju projektiranje, izgradnja, dogradnja i rekonstrukcija školskog prostora prema propisanim standardima i normativima, a u skladu s državnim pedagoškim standardom. Cilj programa je prelazak što većeg broja osnovnih škola na rad u jednoj smjeni kao preduvjet za uvođenje cjelodnevne nastave te stvaranje jednakih uvjeta školovanja na području cijele Zagrebačke županije.

**Plan: 30.178.040,00 eura“**

**IV.**

U točki I. podtočki 2) tablica mijenja se i glasi:

|  |
| --- |
| **„** |
| **JAVNE POTREBE U ŠKOLSTVU**  |
| **OBJEKT/ OPIS** | **Ukupno za 2023. godinu** | **Decentralizirana sredstva** | **Vlastiti izvori** | **NPOO** |
| Strmec - izgradnja škole | 1.687.595,00 | 863.886,80 | 823.708,20 |   |
| OŠ J. Badalića, Graberje Ivanićko - izgradnja dvorane | 200.000,00 |   | 200.000,00 |   |
| OŠ Rugvica - rekonstrukcija tavana i prilagodba prostora protupožarnim uvjetima | 178.000,00 |   | 178.000,00 |   |
| OŠ Dragutin Domjanić - rekonstrukcija sanitarnih čvorova | 99.542,00 |   | 99.542,00 |   |
| Strmec – izgradnja dvorane  | 477.802,00 |   | 13.272,00 | 464.530,00 |
| OŠ K. A. Stepinca – rekonstrukcija i dogradnja dvorane  | 875.307,00 |   | 12.609,00 | 862.698,00 |
| OŠ Jakovlje - radovi na preuređenju tavana | 185.000,00 |   | 185.000,00 |   |
| OŠ Stjepan Basariček - postava novog sportskog poda u dvorani | 35.000,00 |   | 35.000,00 |   |
| OŠ Milke Trnine, Križ – izrada stubišta za evakuaciju | 99.542,00 |   | 99.542,00 |   |
| OŠ Josipa Zorića – rekonstrukcija svlačionica  | 99.542,00 |   | 99.542,00 |   |
| OŠ Pokupsko – rekonstrukcija svlačionica | 86.270,00 |   | 86.270,00 |   |
| OŠ Slavka Kolara – rekonstrukcija i oprema kuhinje  | 0,00 |   | 0,00 |   |
| OŠ K. A. Stepinca – izgradnja prilaznog puta i parkirališta  | 265.446,00 |   | 265.446,00 |   |
| PŠ Cvetković – projektiranje i uređenje vanjskog igrališta  | 25.218,00 |   | 25.218,00 |   |
| OŠ Slavka Kolara – izgradnja vanjskih terena  | 15.131,00 |   | 15.131,00 |   |
| PŠ Novoselec – projektiranje i izgradnja nove škole  | 290.664,00 |   | 25.218,00 | 265.446,00 |
| PŠ Farkaševac – projektiranje, rekonstrukcija i dogradnja škole | 25.218,00 |   | 25.218,00 |   |
| OŠ Rugvica – projektiranje i dogradnja škole  | 460.582,00 |   | 62.414,00 | 398.168,00 |
| OŠ K. Š. Đalski – projektiranje, dogradnja škole i dvorane  | 565.140,00 |   | 100.610,00 | 464.530,00 |
| PŠ Komin – projektiranje, izgradnja nove škole i dvorane  | 493.224,00 |   | 95.056,00 | 398.168,00 |
| OŠ Jastrebarsko – projektiranje i izgradnja nove škole i dvorane  | 751.875,00 |   | 88.261,00 | 663.614,00 |
| OŠ Đure Deželića – projektiranje i dogradnja škole i dvorane  | 1.421.793,00 |   | 94.565,00 | 1.327.228,00 |
| OŠ Bistra – projektiranje i izgradnja nove dvorane | 0,00 |   | 0,00 | 0,00 |
| OŠ Ivana Perkovca – rekonstrukcija i dogradnja škole  | 1.380.228,00 |   | 53.000,00 | 1.327.228,00 |
| Nova škola u Dugom Selu – projektiranje i izgradnja  | 447.342,00 |   | 49.174,00 | 398.168,00 |
| PŠ Stupnik – projektiranje i izgradnja nove škole i dvorane | 347.403,00 |   | 81.957,00 | 265.446,00 |
| PŠ Nespeš - projektiranje i dogradnja | 448.000,00 |   | 48.000,00 | 400.000,00 |
| OŠ Jakovlje - projektiranje i dogradnja | 1.363.044,00 |   | 63.044,00 | 1.300.000,00 |
| OŠ Braće Radić, Kloštar Ivanić - projektiranje i dogradnja | 813.044,00 |   | 63.044,00 | 750.000,00 |
| OŠ Pavao Belas, Brdovec - projektiranje i dogradnja | 2.253.000,00 |   | 53.000,00 | 2.200.000,00 |
| OŠ Ivane Brlić-Mažuranić, Prigorje Brdovečko - projektiranje i dogradnja  | 1.858.000,00 |   | 58.000,00 | 1.800.000,00 |
| OŠ Dubrava - projektiranje i dogradnja | 1.683.044,00 |   | 63.044,00 | 1.620.000,00 |
| OŠ Bistra – projektiranje i dogradnja  | 598.000,00 |   | 58.000,00 | 540.000,00 |
| PŠ Gornja Bistra - projektiranje i dogradnja | 858.000,00 |   | 58.000,00 | 800.000,00 |
| PŠ Jablanovec - projektiranje i dogradnja | 1.008.000,00 |   | 58.000,00 | 950.000,00 |
| PŠ Kerestinec - projektiranje i dogradnja | 1.008.000,00 |   | 58.000,00 | 950.000,00 |
| OŠ Vladimir Deščak - projektiranje i dogradnja  | 603.044,00 |   | 63.044,00 | 540.000,00 |
| OŠ Josipa Badalića, Graberje Ivanićko - projektiranje i dogradnja | 2.753.000,00 |   | 53.000,00 | 2.700.000,00 |
| OŠ Posavski Bregi - projektiranje i dogradnja | 1.508.000,00 |   | 58.000,00 | 1.450.000,00 |
| OŠ Slavko Kolar, Kravarsko - projektiranje i dogradnja | 1.858.000,00 |   | 58.000,00 | 1.800.000,00 |
| PŠ Desinec - projektiranje i dogradnja | 0,00 |   | 0,00 | 0,00 |
| OŠ Bedenica - projektiranje i dogradnja  | 253.000,00 |   | 53.000,00 | 200.000,00 |
| OŠ Đure Deželića - hitna sanacija prostora nakon olujnog nevremena | 800.000,00 |   | 800.000,00 |   |
| **KAPITALNA ULAGANJA U OSNOVNE ŠKOLE** | **30.178.040,00** | **863.886,80** | **4.478.929,20** | **24.835.224,00** |
| SŠ Dragutina Stražimira - izgradnja radionica | 5.697,00 |   | 5.697,00 |   |
| GŠ Ferde Livadića - dogradnja škole | 0,00 |   | 0,00 | 0,00 |
| Gimnazija Velika Gorica – projektiranje i izgradnja zgrade i dvorane | 291.446,00 |   | 26.000,00 | 265.446,00 |
| Gimnazija A. G. Matoša – projektiranje i izgradnja zgrade gimnazije | 560.891,00 |   | 30.000,00 | 530.891,00 |
| **KAPITALNA ULAGANJA U SREDNJE ŠKOLE** | **858.034,00** | **0,00** | **61.697,00** | **796.337,00** |
| *Oprema škola*  | 903.337,00 |   | 903.337,00 |   |
| *Dodatna ulaganja*  | 406.178,00 |  | 406.178,00 |   |
| *Knjige za školsku knjižnicu* | 25.000,00 |  | 25.000,00 |   |
| **KAPITALNA ULAGANJA** | **1.334.515,00** | **0,00** | **1.334.515,00** | **0,00** |
| *Tekuće i investicijsko održavanje* | 641.304,00 |  | 641.304,00 |   |
| **TEKUĆE I INVESTICIJSKO ODRŽAVANJE U ŠKOLSTVU** | **641.304,00** | **0,00** | **641.304,00** | **0,00** |
| ***UKUPNO:*** | **33.011.893,00** | **863.886,80** | **6.516.445,20** | **25.631.561,00** |
|  |  |  |  | **„** |

**V**.

U točki I. podtočka 3) mijenja se i glasi:

**„3) SMJEŠTAJ UČENIKA U UČENIČKOM DOMU**

Sredstva osigurana Programom Smještaja učenika u učeničkom domu mogu se koristiti za sufinanciranje materijalnih i financijskih rashoda Učeničkog doma Ivanić-Grad.

Sredstva su osigurana sukladno Odluci o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2023. godini.

**Plan: 54.182,00 eura“**

**VI.**

U točki I. podtočka 4) mijenja se i glasi:

**„4) MINIMALNI STANDARD U SREDNJEM ŠKOLSTVU I UČENIČKOM DOMU – MATERIJALNI I FINANCIJSKI RASHODI**

Minimalni financijski standard u srednjem školstvu i učeničkom domu nužan je za realizaciju nastavnog plana i programa. Osiguravaju se sredstva za opće troškove srednjih škola i učeničkog doma, trošak energenata, prijevoz zaposlenika, liječničke preglede zaposlenika, najam prostora, sredstva za materijal, dijelove i usluge tekućeg i investicijskog održavanja.

Sredstva za financiranje minimalnoga financijskog standarda srednjeg školstva i učeničkog doma Zagrebačke županije u 2023. godini osiguravaju se na temelju Odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova.

Iz sredstva za decentralizirane funkcije osigurava se financiranje minimalnog financijskog standarda javnih potreba srednjih škola i učeničkih domova, i to: 4.1.) Rashodi poslovanja i 4.2.) Tekuće investicijsko održavanje - minimalni standard.

Iz općih prihoda i primitaka osigurava se financiranje: 4.3.) Energenti.

**Ukupni plan: 1.843.334,00 eura**

**4.1.) Rashodi poslovanja**

Sredstva se mogu koristiti samo za financiranje materijalnih i financijskih rashoda (prema ekonomskoj klasifikaciji - skupine 32 i 34) nužnih za realizaciju nastavnog plana i programa javnih potreba srednjoškolskog odgoja i obrazovanja – sukladno financijskim planovima srednjih škola.

**Ukupni plan: 1.560.243,00 eura**

**4.2.) Tekuće investicijsko održavanje - minimalni standard**

Sredstva se mogu koristiti samo za financiranje tekućeg i investicijskog održavanja. Sukladno Pravilniku o proračunskim klasifikacijama („Narodne novine“ broj 26/10, 120/13 i 1/20) financijska sredstva se odnose na odjeljak 3224 - Materijal i dijelovi za tekuće i investicijsko održavanje, odjeljak 3237 – Intelektualne i osobne usluge i odjeljak 3232 - Usluge tekućeg i investicijskog održavanja.

**Ukupni plan: 162.259,00 eura**

**4.3.) Energenti**

Sredstva se mogu koristiti za financiranje energenata nužnih za realizaciju nastavnog plana i programa. Sukladno Pravilniku o proračunskim klasifikacijama („Narodne novine“ broj 26/10, 120/13 i 1/20) financijska sredstva se odnose na odjeljak 3223 – Energija. Iznimno, proračunski korisnici koji iz decentraliziranih sredstava ne podmiruju troškove energije, unutar ove aktivnosti mogu podmiriti druge materijalne rashode (prema ekonomskoj klasifikaciji - skupine 32) u slučaju nedostatnih decentraliziranih sredstava.

**Ukupni plan: 120.832,00 eura“**

**VII.**

U točki I. podtočka 5) mijenja se i glasi:

**„5) KAPITALNO ULAGANJE U SREDNJE ŠKOLSTVO**

Temeljem Programa javnih potreba u školstvu Zagrebačke županije za 2023. godinu, u Proračunu Zagrebačke županije osiguravaju se sredstva za financiranje kapitalnih ulaganja unutar minimalnog standarda, te potrebe pojačanog standarda u školstvu Zagrebačke županije, sukladno Strategiji kapitalnih ulaganja u školske objekte na području Zagrebačke županije za razdoblje 2021-2026 godine („Glasnik Zagrebačke županije“ broj 53/21) i Odluci o kriterijima, prioritetima i načinu financiranja kapitalne izgradnje i investicijskog održavanja objekata školstva („Glasnik Zagrebačke županije“ broj 32/14).

U ovaj program su uključena sredstva za rashode za nabavu proizvedene dugotrajne imovine i dodatna ulaganja na nefinancijskoj imovini iz općih prihoda i primitaka te bespovratna sredstva iz Nacionalnog plana oporavka i otpornosti 2021. – 2026.

Ovim programom financiraju se i sufinanciraju projektiranje, izgradnja, dogradnja i rekonstrukcija školskog prostora prema propisanim standardima i normativima, a u skladu s državnim pedagoškim standardom. Cilj programa je stvaranje jednakih uvjeta školovanja na području cijele Zagrebačke županije.

**Plan: 858.034,00 eura“**

**VIII.**

U točki I. podtočka 6) mijenja se i glasi:

**„6) POJAČANI STANDARD U ŠKOLSTVU**

Programom javnih potreba u školstvu Zagrebačke županije za 2023. godinu, u Proračunu Zagrebačke županije osiguravaju se sredstva za financiranje širih javnih potreba u školstvu Zagrebačke županije, i to za sljedeće projekte:

6.1.) Intelektualne usluge

6.2.) Stipendije učenika i studenata

6.3.) Županijska stručna vijeća

6.4.) Natjecanja

6.5.) Obljetnice škola

6.6.) Svjetski dan učitelja

6.7.) Ostale izvanškolske aktivnosti

6.8.) Prijem učenika OŠ i SŠ kod Župana

6.9.) Prijevoz učenika srednjih škola

6.10.) Učeničke zadruge

6.11.) Međunarodna suradnja

6.12.) Stručno usavršavanje djelatnika u školstvu

6.13.) E-tehničar

6.14.) Program prometne kulture za najmlađe

6.15.) Županija – prijatelj djece

6.16.) EU projekti

6.17.) Inkluzivna škola

6.18.) Prijevoz učenika s teškoćama

6.19.) Prsten potpore V

6.20.) Prsten potpore VI

6.21.) Obrazovanje odraslih

**Plan: 3.892.702,71 eura**

**6.1.) Intelektualne usluge**

Sredstvima za intelektualne usluge financiraju se odvjetničke usluge za zastupanje u sporovima koje vode škole, naknade šteta za moguća tjelesna oštećenja nastala tijekom izvođenja nastave (za koje sredstva nisu osigurana iz drugih izvora – osiguranje učenika i sl.).

**Plan: 21.047,00 eura**

**6.2.) Stipendije učenika i studenata**

Kroz projekt stipendiranja dodjeljuju se stipendije učenicima srednjih škola i studentima koji imaju prebivalište na području Zagrebačke županije te udovoljavaju ostalim uvjetima propisanima Odlukom o dodjeli stipendija Zagrebačke županije („Glasnik Zagrebačke županije“ broj 15/10, 26/11 i 34/20).

Stipendiranje je neobavezan oblik odgojno – obrazovnog i demografskog stimuliranja talentiranih, izvrsnih te socijalno ugroženih učenika srednjih škola i studenata kojim se podiže stupanj opće obrazovanosti stanovništva Zagrebačke županije.

**Plan: 281.372,00 eura**

**6.3.) Županijska stručna vijeća**

Zagrebačka županija, temeljem Zaključka o sufinanciranju rada stručnih vijeća za 2023. godinu, raspoređuje sredstva školama u kojima su sjedišta županijskih stručnih vijeća, a prema podacima Agencije za odgoj i obrazovanje.

Županijska stručna vijeća su formirana u cilju stalne edukacije i usavršavanja prosvjetnih djelatnika za sve obrazovne predmete i strukovna područja.

**Plan: 18.322,00 eura**

**6.4.) Natjecanja**

Natjecanja i smotre su izvannastavne aktivnosti koje se provode od školske do državne razine. Natjecanja su sastavni dio redovitog školskog sustava kojem je cilj omogućivanje iskazivanja i ostvarivanja posebnih sklonosti i zanimanja učenika, otkrivanja njihove darovitosti, poticanja stvaralaštva te stjecanja znanja i vještina.

Temeljem Zaključka o kriterijima za sufinanciranje natjecanja i smotri učenika osnovnih i srednjih škola, određuju se kriteriji prema kojima Zagrebačka županija sufinancira školama i organizatorima županijskih natjecanja sredstva za troškove natjecanja.

Zagrebačka županija sufinancira županijska natjecanja/smotre, te više razine natjecanja učenika osnovnih i srednjih škola s područja Zagrebačke županije, koja su obuhvaćena Katalogom natjecanja i smotri učenika i učenica osnovnih i srednjih škola Republike Hrvatske u 2023. godini, objavljenim na [www.azoo.hr](http://www.azoo.hr) i Uputama za provedbu radova i natjecanja učenika i učenica srednjih škola Republike Hrvatske u strukovnim disciplinama u 2023. godini.

**Plan: 86.037,80 eura**

**6.5.) Obljetnice škola**

Projektom obljetnica škola se dodjeljuju jednokratne novčane pomoći školama s područja Zagrebačke županije koje tijekom kalendarske godine obilježavaju "okrugle" obljetnice matične ili područne škole (10-ta, 20-ta, 30-ta…. obljetnica škole i iznimno 25-ta i 75-ta obljetnica škole).

Navedenim projektom prati se razvoj školstva na području Zagrebačke županije i potiče obilježavanje obljetnica kroz razne aktivnosti: izdavanje monografija škola, upoznavanje šire javnosti o školstvu u županiji i sl.

Navedena sredstva se raspoređuju temeljem Zaključka o dodjeli jednokratnih pomoći za sufinanciranje obljetnica škola.

**Plan: 8.626,95 eura**

**6.6.) Svjetski dan učitelja**

Projektom obilježavanja Svjetskog dana učitelja, Zagrebačka županija vrednuje rad učitelja i nastavnika kao jedan od najvažnijih za ukupan razvoj društva te daje podršku nastavnicima u njihovom odgojno-obrazovnom radu. Prigodnim obilježavanjem Svjetskog dana učitelja – 5. listopada, nagrađuju se nastavnici koji su svoj radni vijek proveli prenoseći znanje i vještine na mlade generacije, a u tijeku kalendarske godine odlaze u mirovinu.

Povodom Svjetskog dana učitelja održava se tradicionalni odbojkaški turnir – sportski susret nastavnika škola Zagrebačke županije.

**Plan: 26.544,00 eura**

**6.7.) Ostale izvanškolske aktivnosti**

Osiguranim sredstvima za 2023. godinu sufinanciraju se projekti koji podižu razinu odgoja i obrazovanja u školama Zagrebačke županije, zadovoljavaju specifične potrebe djece i mladih te potiču razvoj znanja i vještina učenika kroz izvannastavne i izvanškolske programe.

Sredstva za realizaciju ovog projekta raspoređuju se temeljem Zaključka Župana.

**Plan: 31.145,00 eura**

**6.8.) Prijem učenika OŠ i SŠ kod Župana**

Ovim projektom financira se nagrađivanje učenika osnovnih i srednjih škola Zagrebačke županije i njihovih mentora, kao priznanje za postignute rezultate na državnim natjecanjima u okviru obrazovnog sustava. Nagrađuju se učenici koji su na državnim natjecanjima osvojili jedno od prva tri mjesta i njihovi mentori.

**Plan: 41.723,97 eura**

**6.9.) Prijevoz učenika srednjih škola**

Projektom se sufinancira međumjesni javni prijevoz za redovite učenike srednjih škola. Programom Vlade Republike Hrvatske u okviru Politike za mlade određeno je da bi bolje obrazovanje, veća dostupnost školovanja i lakši ulazak u svijet znanja trebao uključivati provedbu ukupnoga obrazovnog sustava koji će u konačnici osigurati kvalitetno, dostupno i cjeloživotno obrazovanje za mlade, uz povezivanje obrazovanja s gospodarskom strategijom i radnim mjestima. Namjera je navedene ciljeve postići između ostaloga i besplatnim prijevozom učenika.

Sredstva se osiguravaju temeljem Odluke Vlade RH o sufinanciranju međumjesnog javnog prijevoza za redovite učenike srednjih škola te na temelju Odluke Župana o kriterijima i načinu financiranja troškova javnog prijevoza redovitih učenika srednjih škola Zagrebačke županije.

**Plan: 1.649.413,00 eura**

**6.10.) Učeničke zadruge**

Projektom učeničkih zadruga potiče se razvoj učeničkog zadrugarstva u osnovnim i srednjim školama kao program koji uspješno razvija stvaralačke vještine, poduzetnički duh i prijateljstvo među zadrugarima.

Osiguravaju se sredstva za međužupanijsku i međudržavnu suradnju učeničkih zadruga Zagrebačke županije koje omogućavaju upoznavanje domovine, specifičnosti pojedinih krajeva, njihovu kulturu i običaje, kao i upoznavanje drugih država, škola i učenika, njihove posebnosti i kulture, te se na taj način bogati znanje i spoznaje naših učenika. Sudjelovanje učeničkih zadruga Zagrebačke županije na Danu učeničkih zadruga.

**Plan: 17.254,00 eura**

**6.11.) Međunarodna suradnja**

Projektom međunarodne suradnje se sufinancira sudjelovanje osnovnih i srednjih škola kojima je Zagrebačka županija osnivač na međunarodnim projektima. Kroz Međunarodnu suradnju promiče se europska dimenzija obrazovanja u školama. Učenicima i nastavnicima omogućava se stjecanje i unapređivanje vještina i znanja, ponajprije u području na koji se odnosi tema projekta ali i u ostalim aktivnostima, kao što su timski rad, društvene vještine, planiranje, korištenje informacijsko-komunikacijske tehnologije. Ovim projektom se sufinanciraju troškovi za provedbu ERASMUS+, Euroguidance i drugih programa EU.

Navedena sredstva se raspoređuju temeljem Zaključka Župana.

**Plan: 19.909,00 eura**

**6.12.) Stručno usavršavanje djelatnika u školstvu**

Projektom stručnog usavršavanja djelatnika u školstvu se osiguravaju sredstva za stručno usavršavanje za rad s nadarenim učenicima, za rad s djecom s teškoćama u razvoju, stručno usavršavanje za unapređenje nastavnog procesa te osobno usavršavanje (zaštita glasa, pregorijevanje – zaštita mentalnog zdravlja i dr.).

Sredstva se raspoređuju Zaključkom Župana, temeljem iskazanog interesa škola.

**Plan: 26.840,00 eura**

**6.13.) E-tehničar**

U sklopu projekta E-tehničar, CARNet oprema županijske škole informatičkom opremom, a Zagrebačka županija je sukladno ugovoru dužna financirati održavanje informatičke opreme.

Sredstva za provedbu projekta su osigurana temeljem Ugovora o sudjelovanju u projektu „e-Škole“.

**Plan: 23.889,99 eura**

**6.14.) Program prometne kulture za najmlađe**

Ovim projektom se educiraju učenici drugih razreda osnovnih škola o ponašanju i aktivnom sudjelovanju u cestovnom prometu.

Navedena sredstva se raspoređuju temeljem Zaključka Župana.

**Plan: 8.229,00 eura**

**6.15.) Županija – prijatelj djece**

Zagrebačka županija uključila se u akciju Saveza društava „Naša djeca“ Hrvatske -  „Županija – prijatelj djece“ s ciljem promicanja dobrobiti djece na lokalnoj i regionalnoj razini. Projekt se provodi temeljem Sporazuma o podršci i partnerstvu na provedbi projekta „Zagrebačka županija – Prijatelj djece“.

**Plan: 1.660,00 eura**

**6.16.) EU projekti**

Ovim projektom se osiguravaju sredstva za međufinanciranje projekata koje prijavljuju osnovne i srednje škole kojima je osnivač Zagrebačka županija za dobivanje sredstava iz fondova EU te sredstva za pripremu projektnih prijedloga koje prijavljuje Upravni odjel za odgoj i obrazovanje Zagrebačke županije.

Navedena sredstva se raspoređuju temeljem Zaključka Župana.

**Plan: 10.635,00 eura**

**6.17.) Inkluzivna škola**

Projektom Inkluzivna škola će se utvrditi standard za status „Inkluzivne škole“, razviti programe aktivnosti za djecu s teškoćama (pilot projekt), jačati stručne i infrastrukturne kapacitete odgojno-obrazovnih ustanova za provedbu razvijenih programa aktivnosti te provesti monitoring usvojenih praksi, evaluacije i supervizije rada uz dodjelu statusa „Inkluzivne škole“.

Sredstva će se rasporediti Zaključkom Župana.

**Plan: 38.220,00 eura**

**6.18.) Prijevoz učenika s teškoćama**

Projektom Prijevoz učenika s teškoćama se financiraju povećani troškovi prijevoza učenika s teškoćama u razvoju u osnovnim i srednjim školama kojima je osnivač Zagrebačka županija.

Sredstva se raspoređuju temeljem Odluke o kriterijima za financiranje povećanih troškova prijevoza i posebnih nastavnih sredstava i pomagala za školovanje učenika s teškoćama u razvoju u osnovnoškolskim i srednjoškolskim programima.

**Plan: 8.760,00 eura**

**6.19.) Prsten potpore V.**

Projektom se osiguravaju sredstva za potporu učenicima s teškoćama u razvoju u osnovnim i srednjim školama kojima je osnivač Zagrebačka županija putem angažiranja pomoćnika u nastavi i stručnih komunikacijskih posrednika radi postizanja boljih obrazovnih postignuća, uspješnije socijalizacije i emocionalnog funkcioniranja učenika. Projektom se osiguravaju sredstva za školsku godinu 2022./2023.

**Plan: 988.224,00 eura**

**6.20.) Prsten potpore VI.**

Projektom se osiguravaju sredstva za potporu učenicima s teškoćama u razvoju u osnovnim i srednjim školama kojima je osnivač Zagrebačka županija putem angažiranja pomoćnika u nastavi i stručnih komunikacijskih posrednika radi postizanja boljih obrazovnih postignuća, uspješnije socijalizacije i emocionalnog funkcioniranja učenika. Projektom se osiguravaju sredstva za školsku godinu 2023./2024.

**Plan: 546.010,00 eura**

**6.21.) Obrazovanje odraslih**

Projektom se osiguravaju sredstva za opremanje ustanova za pružanje usluga obrazovanja odraslih (pučka otvorena učilišta i srednje škole) s područja Zagrebačke županije radi stvaranja uvjeta za provedbu programa obrazovanja za digitalna i zelena zanimanja.

Sredstva će se rasporediti Zaključkom Župana, temeljem provedenog Javnog poziva.

**Plan: 38.840,00 eura“**

**IX.**

U točki I. podtočka 7) mijenja se i glasi:

**„7) KAPITALNO ULAGANJE:**

Programom javnih potreba u školstvu Zagrebačke županije za 2023. godinu, iz Proračuna Zagrebačke županije osiguravaju se sredstva za financiranje kapitalnih ulaganja širih javnih potreba Zagrebačke županije u školstvu, sukladno Strategiji kapitalnih ulaganja u školske objekte na području Zagrebačke županije za razdoblje 2021-2026 godine („Glasnik Zagrebačke županije“ broj 53/21) i Odluci o kriterijima, prioritetima i načinu financiranja kapitalne izgradnje i investicijskog održavanja objekata školstva („Glasnik Zagrebačke županije“ broj 32/14).

Osiguravaju se financijska sredstva za nabavu knjiga za školske knjižnice – lektirnih naslova te stručne i druge literature.

Sredstva su razvrstana kroz slijedeće projekte:

7.1.) Oprema škola

7.2.) Dodatna ulaganja

7.3.) Knjige za školsku knjižnicu

**Plan: 1.334.515,00 eura“**

**X.**

U točki I. podtočka 8) mijenja se i glasi:

**„8) TEKUĆE I INVESTICIJSKO ODRŽAVANJE U ŠKOLSTVU**

Programom javnih potreba u školstvu Zagrebačke županije za 2023. godinu se iz Proračuna Zagrebačke županije osiguravaju sredstva za financiranje tekućeg i investicijskog održavanja školskih objekata širih javnih potreba Zagrebačke županije u školstvu, sukladno Odluci o kriterijima, prioritetima i načinu financiranja kapitalne izgradnje i investicijskog održavanja objekata školstva („Glasnik Zagrebačke županije“ broj 32/14).

**Plan: 641.304,00 eura“**

**XI.**

Ove II. Izmjene Programa javnih potreba u školstvu Zagrebačke županije za 2023. godinu stupaju na snagu prvog dana od dana objave u „Glasniku Zagrebačke županije“.

KLASA:

URBROJ:

Zagreb,

 PREDSJEDNICA

 ŽUPANIJSKE SKUPŠTINE

 ZAGREBAČKE ŽUPANIJE

 Martina Glasnović